Diari Oficial de la Generalitat Valenciana


Sumari del DOGV 8028, del 27-04-2017 (2017/3485)

CORRECCIÓ d'errades de la Resolució de 4 d'abril de 2017, del secretari autonòmic d'Educació i Investigació, per la qual es regula l'elaboració del Pla d'actuació per a la millora (PAM) i s'estableix el procediment de dotació de professorat addicional per a la seua aplicació als centres educatius sostinguts amb fons públics per al curs 2017-2018.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8028

Data del DOGV
:   27-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3485


Data del document
:   21-04-2017

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * legislació

CORRECCIÓ d'errades de la Resolució de 4 d'abril de 2017, del secretari autonòmic d'Educació i Investigació, per la qual es regula l'elaboració del Pla d'actuació per a la millora (PAM) i s'estableix el procediment de dotació de professorat addicional per a la seua aplicació als centres educatius sostinguts amb fons públics per al curs 2017-2018. [2017/3485]  
En el Diari Oficial de la Generalitat Valenciana número 8016, de 6 d'abril de 2017, ha sigut publicada la disposició de referència. Han estat detectades algunes errades, que es rectifiquen com segueix.  
  
En el capítol I,  
Cinqué, Elaboració del PAM  
On diu:  
«15. El termini per a l'elaboració del PAM serà des de l'endemà de la publicació d'aquesta resolució en el Diari Oficial de la Generalitat Valenciana fins al 3 de maig de 2017»;  
Ha de dir:  
«15. El termini per a l'elaboració del PAM serà des de l'endemà de la publicació d'aquesta resolució en el Diari Oficial de la Generalitat Valenciana fins al 10 de maig de 2017».  
  
  
En el capítol II,  
Catorzé, Sol·licitud i termini  
On diu:  
«2. El termini de sol·licitud en l'OVICE serà del 10 d'abril al 3 de maig de 2017 i el seu manual estarà disponible en aquesta plataforma»;  
Ha de dir:  
«2. El termini de sol·licitud en l'OVICE serà del 10 d'abril al 10 de maig de 2017 i el seu manual estarà disponible en aquesta plataforma».  
  
  
Quinzé, Procediment de dotació d'hores addicionals de professorat  
  
On diu:  
«d) Els centres docents privats que així ho sol·liciten i que complisquen els requisits per a la seua autorització, podran rebre hores addicionals per al desenvolupament del PMAR de 3r d'ESO per àmbits»;  
Ha de dir:  
«d) Els centres docents privats concertats que així ho sol·liciten i que complisquen els requisits per a la seua autorització, podran rebre hores addicionals per al desenvolupament del PMAR de 3r d'ESO per àmbits».  
  
  
En l'annex II, línia d'acció: PM01-Programa de millora de l'aprenentatge i del rendiment (PMAR de 3r d'ESO per àmbits),  
3. Condicions i estructura  
On diu:  
«b) Àmbit de llengua estrangera: es respectarà l'idioma estranger cursat en 1r i 2n d'ESO, amb un currículum adaptat dins d'un enfocament comunicatiu que contemple una organització dels continguts i una metodologia adequada (3 hores)»;  
Ha de dir:  
«b) Àmbit de llengua estrangera: es respectarà l'idioma estranger cursat en 1r i 2n d'ESO, amb un currículum adaptat dins d'un enfocament comunicatiu que contemple una organització dels continguts i una metodologia adequada (2 hores)».  
  
  
6. Criteris d'accés de l'alumnat  
On diu:  
«1. Podrà incorporar-se al PMAR l'alumnat que presente dificultats rellevants d'aprenentatge no imputables a la falta d'estudi o esforç i que a més complisca algun dels requisits següents:  
a) Haja repetit almenys una vegada en qualsevol etapa educativa, haja cursat 2n d'ESO, i no complisca els requisits per a promocionar a 3r d'ESO.  
b) Haja cursat una sola vegada 3r d'ESO i no complisca els requisits per a promocionar a 4t d'ESO.  
2. L'alumnat estarà adscrit a un grup ordinari de referència i es distribuirà de manera equilibrada entre els diferents grups del seu nivell»;  
  
Ha de dir:  
«1. Podrà incorporar-se al PMAR l'alumnat que presente dificultats rellevants d'aprenentatge no imputables a la falta d'estudi o esforç i que a més complisca algun dels requisits següents:  
a) Haja repetit almenys una vegada en qualsevol etapa educativa, haja cursat 2n d'ESO, i no complisca els requisits per a promocionar a 3r d'ESO.  
b) Haja cursat una sola vegada 3r d'ESO i no complisca els requisits per a promocionar a 4t d'ESO.  
c) Haja cursat PMAR en 2n d'ESO.  
2. L'alumnat estarà adscrit a un grup ordinari de referència i es distribuirà de manera equilibrada entre els diferents grups del seu nivell».  
  
  
València, 21 d'abril de 2017.- El secretari autonòmic d'Educació i Investigació: Miguel Soler Gracia.